

**UVOD**

Pučko otvoreno učilište je osnovano 03. 02. 1961. godine kao Narodno sveučilište koje je 21.12.1998. godine  promijenilo naziv u Pučko otvoreno učilište. Osnivač ustanove je Grad Mali Lošinj

Osnivačka prava nad Pučkim otvorenim učilištem ima Grad Mali Lošinj temeljem Odluke o prijenosu osnivačkih prava nad ustanovama kulture Županije Primorsko - goranske   Klasa: 021-06/94-01/53 od 05. svibnja 1994. godine i Odluke o izmjenama Odluke o prijenosu osnivačkih prava nad ustanovama kulture Županije Primorsko-goranske Klasa: 021- 04/95-02/04 od 16. veljače 1995.

Učilište ima naziv pod kojim obavlja svoju djelatnost, posluje i sudjeluje u pravnom prometu..

Sjedište ustanove je u Malom Lošinju, Vladimira Gortana 32. Izdvojeni objekt Pučkog učilišta je Kino dvorana, te prostor bivše glazbene škole, zgrada koja se danas koristi u obrazovne te druge kulturno-društvene aktivnosti što uključuje  ljetnu pozornicu  na adresi Giovanni del Conte 13, Mali Lošinj.

Učilište obavlja svoju djelatnost prema zakonu, osnivačkom aktu, ovome Statutu i drugim općim aktima Učilišta. Temelj djelatnosti zasniva se na Zakonu o pučkim otvorenim učilištima, Zakonu o ustanovama.

Djelatnosti učilišta:

-  osnovnoškolsko obrazovanje odraslih, osnovno umjetničko obrazovanje, sukladno

 Zakonu o osnovnom školstvu;

-  srednjoškolsko obrazovanje odraslih (programi osposobljavanja i usavršavanja)

 sukladno Zakonu o srednjem školstvu;

-  informacijska djelatnost;

        -  ostvarivanje i promicanje multikulture nacionalnih i interkulturnih vrijednosti;

-  organiziranje kazališnih, glazbenih, estradnih, filmskih i drugih kulturno-umjetničkih

 programa vlastite produkcije ili u suradnji s drugim ustanovama;

-  organiziranje i promicanje svih oblika kulturno umjetničkog, društvenog, literarnog i sportskog

 stvaralaštva

-  prikazivanje filmova;

-  informatičko opismenjivanje djece, mladeži i odraslih;

-  poduka stranih jezika;

-  organiziranje tečajeva za turističke vodiče, voditelje i pratitelje;

-  organiziranje tečajeva učenja i sviranja glazbenih instrumenata;

-  tečajevi stjecanja posebnih znanja i vještina;

-  javno informiranje i nakladnička te novinsko-nakladnička djelatnost;

-  najam prostora;

-  izdavačka djelatnost;

-  proizvodnja i trgovina na malo umjetninama, suvenirima, knjigama i rukotvorinama,

-  upravljanje objektima za kulturne potrebe

-  obavljanje ugostiteljske djelatnosti iz skupine barovi, vrsta caffe bar,

         -  ostale zabavne djelatnosti

BILJEŠKE UZ FINANCIJSKE IZVJEŠTAJE ZA IZVJEŠTAJNO RAZDOBLJE

01.01.2022.-31.12.2022.

**Uvodni dio**

Prema čl. 13. Pravilnika o financijskom izvještavanju u proračunskom računovodstvu (Nar. nov., br. 37/22.) Bilješke su dopuna podataka uz financijske izvještaje u kojima se obrazlažu podaci koji nisu navedeni u financijskim izvještajima, a njihova osnovna svrha je davanje informacija o značajnijim promjenama u odnosu na prethodnu godinu.

**Bilješke uz financijski izvještaj PR-RAS za razdoblje 01.01.-31.12.2022.**

U odnosu na prethodne godine, a vezano za prihode**,** odnosno tekuće **pomoći** **636** proračunskim korisnicima iz proračuna koji im nije nadležan, možda nije na odmet spomenuti da smo ove godine dobili iz županijskog proračuna 10.000,00 kn za program Jazz festival Lošinj, koji se održava već dugi niz godina.

Od **prihoda** značajniju promjenu u odnosu na prethodnu godinu u istom periodu, imaju

**vlastiti prihodi** od pruženih usluga **6615** – ove godine bilježe porast za oko 230.000 kn u odnosu na prethodnu godinu. Povećala se prodaja kino ulaznica i ulaznica za kazališne predstave, kao i naplate za najmove prostora i refundacije režijskih troškova, koji su u prethodne dvije pandemijske godine bili reducirani ili se čak nisu naplaćivali.

Bitno je spomenuti da smo ove godine dobili i 50.000 kn kao **tekuću donaciju 6631** Erste banke, koja se utrošila uglavnom za troškove honorara umjetnika koji su nastupili na Nacionalnom festivalu Osorske glazbene večeri ( nadalje OGV ) i jedan manji dio na fotografske usluge.

Prihodi iz nadležnog proračuna također su narasli, što odgovara zahtjevima zbog sveopćeg poskupljenja hladnog pogona i ostalih troškova, koji su navedeni u dijelu - rashodi.

Vezano za **rashode**, možemo reći da su 2020. godine **plaće za redovan rad 311 i doprinosi na plaće 313** bili sniženi u određenim mjesecima zbog već poznate pandemije korone, a povećanja u ovoj godini vezana su za povrate upravo tog dijela plaće, prema otplatnom planu i Odluci koju je donio nadležni proračun.

Na poziciji **ostalih rashoda za zaposlene 312** takođerimamo rast vezano za isplate jubilarnih nagrada u ovoj godini.

Značajniji rast troškova imamo ove godine i na pozicijama **službena putovanja 3211 i stručno usavršavanje 3213** s obzirom na to da je ovo bila godina pripreme za velike promjene - novi način izvještavanja preko platforme Ministarstva financija, a ne više FINE i uvođenje eura u RH, išlo se na nekoliko seminara i priprema, a slušali su se i webinari.

Rast troškova značajnije bilježimo na poziciji **energije 3223,** jer u odnosu na lani ta stavka je narasla duplo (zbog već spomenutog najma prostora u zgradi Kina, za koji dobijemo refundaciju troškova) i općepoznatog poskupljenja energenata, kako električne energije, tako i lož ulja, kojim se grije kino dvorana.

Za razliku od prethodne godine kad na poziciji **3233 usluge promidžbe i informiranja** nismo imali troškova, ove godine Ustanova je raspisala redovni natječaj za izbor i imenovanje ravnatelja Ustanove u dvama glasilima, čim je stvoren trošak.

Povećani su rashodi i na poziciji zakupnina i najamnina **3235,** a odnose se na godišnje licence za kompjuterske programe i zaštitu (antivirusne licence).

Na poziciji **intelektualnih i osobnih usluga 3237** – nakon odrađene ljetne sezone imamo rast troškova za razliku od polugodišnjeg izvješća, uglavnom vezan za održavanje Nacionalnog festivala OGV gdje na ovu stavku otpada oko 600.000 kn, a ostatak troškova se odnosi na regularne ljetne koncerte i kazališne predstave.

Usporedno s povećanjem broja događanja i programa rastu i troškovi na poziciji **3239 ostale usluge,** a odnose se na noćenja umjetnika**,** transporte instrumenata i specijalan prijevoz klavira, troškove ZAMP-a, tiskanje programa, plakata, najmove prostora i opreme, zaštitarske usluge itd.

Kino radi u svom punom kapacitetu, za razliku od pandemijskih godina pa su tako i troškovi najma filmova narasli dvostruko u odnosu na prošlu godinu.

Vezano za povećani broj kulturnih događanja, rastu i **3434 ostali nespomenuti financijski rashodi** gdje se knjiži provizija platformi Moje karte, za uslugu web prodaje karata. Iz obrazloženog zaključujemo da se kulturni život ipak polako vraća u normalu nakon pandemije.

Treba spomenuti da se u prethodnoj godini nisu plaćale naknade članovima upravnih vijeća, a u ovoj godini na kontu **3291 naknade za rad predstavničkih i izvršnih tijela, povjerenstava i sl.** vidimo da se naknade ponovo isplaćuju.

R**ashodi za nabavu nefinancijske imovine** – kupljen je jedan novi PC i prijenosno računalo, uz njih program Windows 11. Zatim je kupljena Firewall zaštita, digitalni projektor i 2 nova vatrogasna aparata, kao i novi program konverzije i zamjenske verzije programa u eurima (kadrovska i JOPPD).

**Bilješke uz financijski izvještaj BILANCA za razdoblje 01.01.-31.12.2022.**

Nakon obračunate amortizacije i ispravka vrijednosti imovine na 31.12.2022. godine, vrijednost nefinancijske imovine iznosi 1.222.263,55 kn, što je oko 3 % više nego prethodne godine.

 Iznos od 7.953,91 kn odnosi se na potraživanja od HZZO, refundaciju bolovanja, a obveze za zaposlene i materijalne rashode iznosi 89.712,21 kn.

U godišnjem financijskom izvještaju za razdoblje 01.01.-31.12.2022. POU Mali Lošinj poslovalo je s manjkom prihoda i primitaka za pokriće u sljedećem razdoblju od 56.198,65 kn (tzv. metodološki manjak).

**Bilješke uz financijski izvještaj RAS-funkcijski za razdoblje 01.01.-31.12.2022**.

Kao što je već i spomenuto, nakon pandemije kulturni programi su sve brojniji, pa su tako u odnosu na prethodnu godinu i nova poskupljenja u ovoj godini, rashodi na ovoj poziciji u porastu.

**Bilješke uz financijski izvještaj P-VRIO za razdoblje 01.01.-31.12.2022.**

U ovom obrascu nema promjena, stoga su na pozicijama promjena iskazane nule.

**Bilješke uz IZVJEŠTAJ O OBVEZAMA za razdoblje 01.01.-31.12.2022.**

Nema dospjelih obveza na dan 31.12.2022., a nedospjele obveze odnose se na plaću za 12. mjesec i dio režijskih troškova čiji su računi zaprimljeni u siječnju 2023 godine.

U Malom Lošinju, 25. siječnja 2023.

Bilješke sastavila: Ravnateljica:

Forida Nurul, dipl.oecc. Martina Lipovac, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_